**KULTURNI DAN (6.–9. RAZRED Brezno in Kapla),**

**TOREK, 14. 4. 2020**

**6. IN 7. RAZRED**

***Danes si boste ogledali predstavo Lutkovnega gledališča Ljubljana, vendar v njej ne nastopajo lutke.***

*Zgodba se začne v razredu, kjer poskuša učitelj Miha nemirnim dijakom razložiti pogojnik:*

*»Heh, otroci, otroci, vi mislite, da ste unikatni, da ste samo vi mladi, lepi in pametni, torej da*

*pred vami nihče nikoli ni bil mlad, lep in pameten. Kaj pa, če bi vam rekel, da sem bil sam*

*prav tak, kot ste vi zdaj?« reče in začne pripovedovati zgodbo o svojih šolskih letih.*

Še preden pa si boš ogledal-a predstavo, razmisli:

1. Kakšna društva vse poznaš?
2. Kaj ti pomeni gledališče?

**OGLED PREDSTAVE**: klikni na naslednjo povezavo: <https://vimeo.com/188965904>

Predstava traja 1 uro in 19 minut.

OBILO UŽITKOV OB GLEDANJU!

**POUSTVARJANJE - AKTIVNOSTI PO OGLEDU**

**IZMED 5 SKLOPOV IZBERI DVA, JU REŠI IN SVOJE ODGOVORE ZAPIŠI NA PADLET (glej spletno stran šole)**

1. Ali vam je takšen način oblačenja igralcev v predstavi tuj ali domač? Se tudi vi tako oblačite?
2. O čem govori poezija članov Tajnega društva PGC? Katera pesem ti je najbolj ostala v spominu? Katere so vaše najljubše glasbene skupine? O čem govorijo in pojejo?
3. Razmislite o svoji šolski realnosti v primerjavi z realnostjo v predstavi. Kako komunicirate učenci danes z učitelji, ravnateljem? Ali vam učitelji kdaj pripovedujejo zgodbe iz svojih osnovnošolskih časov? Še vedno obstajajo oglasne table z žebljički?
4. Zakaj se ljudje že od nekdaj povezujemo v najrazličnejše skupine? Kakšna je razlika med virtualnimi, internetnimi skupinami (npr. Facebook skupine ...) in tistimi, pri katerih se dobivamo v živo? Kaj vam je bližje in zakaj?
5. Kaj se vam v današnjem svetu ne zdi prav? Kaj bi spremenili? Razmislite, kako bi na to težavo lahko opozorili tudi druge – sošolce, prijatelje, starše, mestno ali vaško skupnost … Kako bi z umetnostjo besede ali podobe pokazali kakšno od žgočih težav?

Pripravile učiteljice slovenščine: Urška, Petra, Suzana